રિલાયન્સ ઇન્ડસ્ટ્રીઝની માર્કેટ કેપ મંગળવારે 7.51 લાખ કરોડ રૂપિયા પર પહોંચી માર્કેટ કેપિટલાઇઝેશનના આધારે તે ફરીથી દેશની ટોચની કંપની બની ગઇ છે. તેણે રૂ.7.43 લાખ કરોડ માર્કેટ કેપ ધરાવતી ટાટા કન્સલટન્સી સર્વિસિસ (ટીસીએસ)ને પાછળ છોડી દીધી છે. રિલાયન્સ ઇન્ડસ્ટ્રીઝનો શેર રૂ.1,190ની ઓલટાઇમ હાઈ લેવલ પર પહોંચવાના કારણે તે નંબર વન બની. તેનો શેર મંગળવારે ઇન્ટ્રા-ડે 3.5% ઊછળીને સાથે રૂ.1,190 પર પહોંચી ગયો હતો. અંતે શેર 3.14 ટકાના વધારા સાથે રૂ.1185.85 પર બંધ રહ્યો હતો.